CELEX: 52011PC0185
Language: lv
Date: 2011-04-06
Title: Priekšlikums PADOMES LĒMUMS, ar ko pieņem Eiropas Savienības nostāju Pasaules tirdzniecības organizācijas Ģenerālpadomē par Vanuatu Republikas iestāšanos Pasaules tirdzniecības organizācijā

|

52011PC0185

Priekšlikums PADOMES LĒMUMS, ar ko pieņem Eiropas Savienības nostāju Pasaules tirdzniecības organizācijas Ģenerālpadomē par Vanuatu Republikas iestāšanos Pasaules tirdzniecības organizācijā  /* COM(2011) 185 galīgā redakcija - NLE 2011/0077 */  

	[pic] | EIROPAS KOMISIJA |Briselē, 6.4.2011COM(2011) 185 galīgā redakcija2011/0077 (NLE)PriekšlikumsPADOMES LĒMUMS,ar ko pieņem Eiropas Savienības nostāju Pasaules tirdzniecības organizācijas Ģenerālpadomē par Vanuatu Republikas iestāšanos Pasaules tirdzniecības organizācijāPASKAIDROJUMA RAKSTS1. PRIEKŠLIKUMA KONTEKSTSPārskats par nosacījumiem attiecībā uz Vanuatu iestāšanos PTOI. IEVADSPasaules tirdzniecības organizācijas (PTO) dalībvalstu un Vanuatu Republikas vienošanās par Vanuatu iestāšanās nosacījumiem organizācijā ir nobeiguma posmā. Tas panākts pēc daudzu gadu ilgām sarunām, kuras sākušās 1995. gadā, kad Vanuatu iesniedza pieteikumu par iestāšanos PTO. Vanuatu noslēdza iestāšanās sarunas 2001. gadā, un Eiropas Kopiena tolaik oficiāli apstiprināja iestāšanās dokumentu kopumu. Tomēr pēc tam Vanuatu lūdza ilgāku laikposmu, lai izskatītu iestāšanās dokumentus. Vanuatu 2008. gadā paziņoja par savu gatavību atsākt darbu saistībā ar iestāšanās procesu. Tādēļ kopš 2009. gada tiek veikts tehniskais darbs, lai atjauninātu 2001. gadā saskaņoto iestāšanās dokumentu kopumu. Vanuatu pieteikumu par iestāšanos izskatīja saskaņā ar PTO Ģenerālpadomes 2002. gada 10. decembra lēmumu par vismazāk attīstīto valstu iestāšanos, un patlaban ar Padomes lēmumu jāapstiprina Vanuatu iestāšanās nosacījumi, pirms ES var oficiāli atbalstīt Vanuatu iestāšanos.Iestāšanās nosacījumu kopsavilkums ir izklāstīts turpmāk dokumentā.II VANUATU IESTĀŠANĀS PTO NOSACĪJUMU KOPSAVILKUMS PA NOZARĒMVanuatu vidējā galīgā saistošā likme ir aptuveni 40 %. 40 % galīgā saistošā likme ir arī vidējā likme lielākajā daļā rūpniecības un lauksaimniecības nozaru, kur izņēmumu ir salīdzinoši maz.No 5060 tarifa pozīcijām Vanuatu grafikā tikai 98 nesasniegs galīgo saistošo likmi uz pievienošanās laiku, līdz ar to attiecībā uz tām tiks piešķirts īstenošanas laikposms. No 98 pozīcijām 52 tiks samazinātas līdz galīgajai saistošajai likmei 2011. gada 1. janvārī, 45 pozīcijas (tostarp vīni un stiprie alkoholiskie dzērieni) tiks samazinātas līdz galīgajai saistošajai likmei 2013. gada 1. janvārī, un 1 pozīcija (alus) tiks samazināta līdz galīgajai saistošajai likmei 2015. gada 1. janvārī.Minētie tarifu vidējie līmeņi ir diezgan pieņemami, ņemot vērā Vanuatu kā vismazāk attīstītās valsts statusu, tās ekonomikas mazo apjomu un neaizsargātību, kā arī salas nošķirtību. Saskaņā ar ES iepriekšējo praksi attiecībā uz vismazāk attīstītajām valstīm salīdzinoša izmēra ekonomikās minētie tarifu līmeņi ir jāpieņem kā samērīgi. Vanuatu piedalās sarunās par visaptveroša EPN noslēgšanu kā ĀKK valstu Klusā okeāna valstu grupas dalībniece.Rūpniecības preces-  Vidējā galīgā saistošā likme produktiem, kas nav lauksaimniecības produkti, ir 39,6 %.-  Lielākā daļa rūpniecības nozaru ir piesaistītas vidējiem 40 % tarifiem, bet attiecībā uz dažām tarifa pozīcijām ķīmisko vielu, tekstilizstrādājumu, papīra izstrādājumu un mehānisku ražojumu jomā šis rādītājs ir 65 %.-  Visaugstākie vidējo tarifu līmeņi ir mēbeļu un rotaļlietu ražošanas jomā (galīgā saistošā tarifa likme pārsniedz 60 %).-  Tikai farmaceitiskā (beznodokļu) un medicīniskā aprīkojuma produkti ir piesaistīti vidējiem līmeņiem, kas zemāki par 10 %.Lauksaimniecības preces-  Lauksaimniecības precēm galīgā saistošā likme ir 42,8 %.-  Lauksaimniecības nozarē augstākais tarifu līmenis 75 % apmērā noteikts attiecībā uz minerālūdeni un alu. 65 % apmērā — attiecībā uz svaigiem dārzeņiem un zivīm. Tabakai galīgā saistošā likme ir 55 %.PakalpojumiVanuatu īpašo saistību grafiks attiecībā uz pakalpojumiem ir ļoti apmierinošs, ņemot vērā tās kā vismazāk attīstītās valsts statusu. Vanuatu uzņemsies saistības attiecībā uz pieeju tirgum un valsts režīmu daudzās pakalpojumu nozarēs, tostarp profesionālo pakalpojumu, sakaru pakalpojumu (kurjerpasts un sakaru pakalpojumi), būvniecības, sadales, izglītības, vides, finanšu, tūrisma un gaisa transporta pakalpojumu jomā.Saistības saskaņā ar protokoluIestāšanās procesa pēdējā, daudzpusīgajā posmā PTO dalībvalstis kopīgi centās nodrošināt Vanuatu tirdzniecības likumu un iestāžu principiālu atbilstību PTO noteikumiem un līgumiem, izklāstot tos iestāšanās protokolā un darba grupas ziņojumā. ES ir īpaši nozīmīgi turpmāk izklāstītie jautājumi.Tirdzniecības tiesībasVanuatu ir apņēmusies līdz iestāšanās dienai pēc jebkuras valsts vai ārvalstu iestādes pieprasījuma automātiski un nekavējoties izsniegt uzņēmējdarbības licences, kas ļauj ārvalstu un valsts licenču turētājiem darboties preču importēšanas un eksportēšanas jomā, neiesaistoties ražošanā vai sadalē. Turklāt ir jāizveido atsevišķa licences kategorija, lai ļautu sadales licenču turētājiem iesaistīties arī importa un eksporta darbībās. Uzņēmējdarbības licences, kas pārkāpj jebkādas nediskriminācijas un valsts režīma saistības, ir jāanulē. Attiecīgajos tiesību aktos nesen ir veikti grozījumi, un tie ir īstenoti.Iekšējo nodokļu piemērošana importamVanuatu apņēmās, pilnībā ievērojot attiecīgos PTO noteikumus nediskriminējošā veidā, piemērot iekšējos nodokļus importam no visām PTO dalībvalstīm un vietējā ražojuma precēm.Akcīzes nodokļu grafikā nesen ir veikti grozījumi, lai novērstu diskrimināciju starp vienādiem vai līdzīgiem alkoholiskajiem dzērieniem.“Intelektuālā īpašuma tiesības”Vanuatu 2000., 2003. un 2008. gadā pieņēma tiesību aktus par dažādu kategoriju intelektuālā īpašuma tiesībām, lai nodrošinātu atbilstību Līgumam par intelektuālā īpašuma tiesību komercaspektiem, un ir apņēmusies pieņemt atlikušos vajadzīgos tiesību aktus. Tā pieprasīja pārejas periodu līdz 2012. gada 1. decembrim, lai pilnībā īstenotu Līguma par intelektuālā īpašuma tiesību komercaspektiem saistības, un iesniedza grafiku par katru pasākumu, kas veicams līdz minētajam termiņam. Vanuatu apstiprināja, ka pārejas periodā tiks piemērots valsts režīms un vislielākās labvēlības režīms saskaņā ar pašreiz spēkā esošajiem tiesību aktiem.III IETEIKUMSIesniedzot Padomei apstiprināšanai Vanuatu Republikas iestāšanās nosacījumus PTO, Komisija uzskata, ka šie nosacījumi ir līdzsvarots, bet vērienīgs tirgus atvēršanas saistību kopums, kas dos ievērojamus ieguvumus Vanuatu un tās PTO tirdzniecības partneriem.2011/0077 (NLE)PriekšlikumsPADOMES LĒMUMS,ar ko pieņem Eiropas Savienības nostāju Pasaules tirdzniecības organizācijas Ģenerālpadomē par Vanuatu Republikas iestāšanos Pasaules tirdzniecības organizācijāEIROPAS SAVIENĪBAS PADOME,ņemot vērā Līgumu par Eiropas Savienības darbību un jo īpaši tā 91. pantu, 100. panta 2. punktu un 207. panta 4. punkta pirmo daļu saistībā ar tā 218. panta 9. punktu,ņemot vērā Eiropas Komisijas priekšlikumu,tā kā:(1) Vanuatu Republikas valdība 1995. gada 7. jūlijā iesniedza pieteikumu par iestāšanos Pasaules tirdzniecības organizācijas (PTO) dibināšanas līgumam saskaņā ar šā līguma XII pantu.(2) Lai panāktu vienošanos par iestāšanās noteikumiem, kas būtu pieņemami Vanuatu Republikai un visiem PTO dalībniekiem, 1995. gada 11. jūlijā tika izveidota Vanuatu iestāšanās darba grupa.(3) Komisija, Eiropas Savienības vārdā, vienojās par Vanuatu Republikas visaptverošu tirgus atvēršanas saistību kopumu, kas ir īpaši svarīgi Eiropas Savienībai.(4) Šīs saistības tagad ir iekļautas Vanuatu Republikas iestāšanās protokolā PTO.(5) Paredzams, ka iestāšanās PTO būs pozitīvs un ilgstošs ieguldījums Vanuatu Republikas ekonomisko reformu un ilgtspējīgas attīstības procesā.(6) Tāpēc šis iestāšanās protokols jāapstiprina.(7) PTO dibināšanas līguma XII pantā noteikts, ka iestāšanās noteikumi ir savstarpēji jāsaskaņo valstij, kas iestājas, un PTO, un PTO ministru konferencei jāapstiprina iestāšanās noteikumi no PTO puses. PTO dibināšanas līguma IV 2. pantā noteikts, ka laikposmā starp ministru konferencēm to funkcijas īsteno Ģenerālpadome.(8) Attiecīgi ir jāpieņem Eiropas Savienības nostāja Ģenerālpadomē,IR PIEŅĒMUSI ŠO LĒMUMU.Vienīgais pants1. Eiropas Savienības nostāja PTO Ģenerālpadomē par Vanuatu Republikas iestāšanos PTO ir piekrist, ka Vanuatu iestājas PTO.2. Šis lēmums stājas spēkā tā pieņemšanas dienā. To publicē Eiropas Savienības Oficiālajā Vēstnesī .[Vietas nosaukums],Padomes vārdā —priekšsēdētājs